69/2012. (XII. 14.) BM rendelet a rendészeti feladatokat ellátó személyek szolgálati igazolványának és a szolgálati jelvényének kiadásához kapcsolódó igazgatási szolgáltatási díjról - Hatályos Jogszabályok Gyűjteménye
69/2012. (XII. 14.) BM rendelet
a rendészeti feladatokat ellátó személyek szolgálati igazolványának és a szolgálati jelvényének kiadásához kapcsolódó igazgatási szolgáltatási díjról
Az egyes rendészeti feladatokat ellátó személyek tevékenységéről, valamint egyes törvényeknek az iskolakerülés elleni fellépést biztosító módosításról szóló 2012. évi CXX. törvény 25. § c) pontjában kapott felhatalmazás alapján, az egyes miniszterek, valamint a Miniszterelnökséget vezető államtitkár feladat- és hatásköréről szóló 212/2010. (VII. 1.) Korm. rendelet 37. § n) pontjában meghatározott feladatkörömben eljárva,
1. § (1) Az egyes rendészeti feladatokat ellátó személyek tevékenységéről, valamint egyes törvényeknek az iskolakerülés elleni fellépést biztosító módosításról szóló 2012. évi CXX. törvény (a továbbiakban: rendészeti törvény) 8. § (1) bekezdése alapján a szolgálati igazolvány és szolgálati jelvény kiadása, valamint cseréje esetén a rendészeti törvény 1. §-ában meghatározott rendészeti feladatot ellátó személyek munkáltatójának az 1. mellékletben meghatározott igazgatási szolgáltatási díjat kell fizetni.
(2) Az igazgatási szolgáltatási díjat - a (3) bekezdésben meghatározott kivétellel - az ügyben eljáró megyei (fővárosi) Rendőr-főkapitányság számlájára, a Magyar Államkincstárnál vezetett 2. mellékletben meghatározott előirányzat-felhasználási keretszámlára kell teljesíteni.
(3) A fellebbezési díjat az Országos Rendőr-főkapitányság számlájára, a Magyar Államkincstárnál vezetett 2. mellékletben meghatározott előirányzat-felhasználási keretszámlára kell teljesíteni.
(4) * Az 1. mellékletben meghatározott igazgatási szolgáltatási díj átutalással teljesíthető.
(5) Az elsőfokú döntést hozó hatóság döntése ellen benyújtott fellebbezés díja az 1. mellékletben meghatározott igazgatási szolgáltatási díj 50%-a, amelyet a fellebbezés benyújtásával egyidejűleg kell a (4) bekezdésben meghatározott módon befizetni.
2. § (1) Az e rendelet alapján beszedett díjak ellenőrzése céljából az eljáró szerv a beszedett díjakról nyilvántartást vezet.
(2) Az (1) bekezdésben meghatározott nyilvántartás az alábbi adatokat tartalmazza
d) a díj visszatérítése vonatkozásában az Itv. 32. §-át, valamint 79. § (1) bekezdésében és a 80. § e) és f) pontját
értelemszerűen kell alkalmazni azzal az eltéréssel, hogy ahol a törvény adóhatóságot említ, azon az eljárásra illetékes és hatáskörrel rendelkező eljáró szervezet, ahol illetéket említ, azon díjat kell érteni.
1. melléklet a 69/2012. (XII. 14.) BM rendelethez
1. Az igazgatási szolgáltatási díjköteles eljárás megnevezése Igazgatási szolgáltatási díj mértéke (Ft)
2. első igazolvány kiállítása 4000
3. igazolványcsere, pótlása 3250
4. jelvény kiadása 2100
5. jelvény cseréje, pótlása 4350
2. melléklet a 69/2012. (XII. 14.) BM rendelethez
A megyei (fővárosi) rendőr-főkapitányságok előirányzat felhasználási keretszámla számai
Módosította: 44/2017. (XII. 29.) BM rendelet 84. §.